《破窗风雨图》
明代·赵俶

客窗读书过夜半，江上长风将雨来。
茅屋身和木叶落，竹床笑对灯花开。
何人鸡鸣解起舞，此时蝶梦付衔杯。
我欲哦诗慰寥寂，蓑笠敲门步绿苔。

作者简介：元明间浙江山阴人，字本初。元至正进士。明洪武六年征授国子博士，请颁行正定《十三经》，屏《战国策》及阴阳签卜诸书，勿列学宫。寻择诸生颖拔者三十五人，命俶专领之，教以古文。九年，以翰林待制致仕。卒年八十。